
Comisia pentru buget, finanţe şi bănci

Bucureşti,  05.04.2005    

Nr. 22/143

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege, pentru ratificarea Acordului între Guvernul României şi Guvernul Republicii Federale Germania privind colaborarea tehnică – anul 2003, semnat la Bucureşti la 11 noiembrie 2004,  cu care comisia noastră a fost sesizată în fond, cu adresa Biroului Permanent nr. PLX 109  din 30 martie 2005.
VICEPREŞEDINTE,

Gheorghe Eugen Nicolăescu

RAPORT

asupra proiectului de Lege, pentru ratificarea Acordului între Guvernul României şi Guvernul Republicii Federale Germania privind colaborarea tehnică – anul 2003, semnat la Bucureşti la 11 noiembrie 2004
Cu adresa nr.P.L.X 109 din 30 martie 2005, Biroul Permanent conform art.89 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege, pentru ratificarea Acordului între Guvernul României şi Guvernul Republicii Federale Germania privind colaborarea tehnică – anul 2003, semnat la Bucureşti la 11 noiembrie 2004.

La întocmirea raportului s-au avut în vedere avizele Consiliului Legislativ, Comisiei juridice, de disciplină şi imunităţi.

Prezentul proiect de Lege are ca obiect de reglementare ratificarea Acordului dintre Guvernul României şi Guvernul Republicii Federale Germania privind colaborarea tehnică pe anul 2003, care constă în acordarea de Guvernul Federal German a unui împrumut de 8,3 milioane euro, destinaţi fondului pentru studii şi specializări; promovarea reformei economice, a comerţului, a intreprinderilor mici şi mijlocii şi a parteneriatelor economice; promovarea exploatărilor agricole mijlocii; sprijinirea administraţiei publice.

Proiectul de Lege face parte din categoria legilor ordinare, potrivit art. 76 din Constituţia României, republicată.

La dezbaterea proiectului au participat, în conformitate cu prevederile art. 51 şi 52 din Regulamentul Camerei Deputaţilor: din partea Guvernului domnul Chiţoiu Daniel – Vicepreşedinte A.N.A.F.- Ministerului Finanţelor Publice.

La lucrările comisiei au participat  23  deputaţi, din totalul de 26 membri ai comisiei.

Raportul comisiei a fost adoptat cu unanimitate de voturi. 

Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Senatului.
In urma dezbaterii proiectului de Lege, pentru ratificarea Acordului între Guvernul României şi Guvernul Republicii Federale Germania privind colaborarea tehnică – anul 2003, semnat la Bucureşti la 11 noiembrie 2004 în şedinţa din data de 05 aprilie 2005, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de Guvern. 
VICEPREŞEDINTE,

Gheorghe Eugen Nicolăescu
SECRETAR,

Ştefan Baban

Expert parlamentar,

Ene Giorgiana      

